Ontbyt | coetzeeblog
27 Sondag Sep 2015
Skuins na nege, as die hongerpyne begin knaag, roep een: Vamos a desayunar! Letterlik vertaal: Kom ons gaan breek die vas, of te wel, kom ons gaan eet ontbyt. Plaaswerkers woon nie op die plase nie, behalwe op die groot beesplase of estancias, maar in hul eie gemeenskappe of dorpe, waar hulle boere is of een of ander ambag bedryf. Dus moet hulle hul eie ontbyt saambring, na, waar hulle werk. Middagetes, gaan eet hulle tuis, so ongeveer drie kilometer weg. Indien, ek naby is of verby beweeg, sal ek altyd, hartlik, genooi word om saam te kom geniet, aan die ontbyt. Natuurlik moet mens darem proe.
Aangesien, die dogter besig is, om haar eie varkboerdery, op die been te bring, is daar ´n redelike gewerskaf in die omgewing, met die oprigting van die hokke. 4 manne. Ontbyttyd, gesellig word die stoele en tafel onder die bitterlemoenboom (apepú) getrek, een of twee, het selfs ´n silwerskoon lappie en dan word elkeen se plastiese houer uitgepak en word daar gesamentlik, gemoedelik, ontbyt genuttig. Mededeelsaamheid. Die kosreuk, wat daar ontsnap, kan nogal die speekselkliere aktiveer en die maag laat grom. Die reuk van knoffel, prominent, wat dié mense se smaak vir knoffel, bevestig. So ook die reuk van oliegebraaide disse. Nogal gereeld, is daar navrae van mense, familie en vriende, wat wil weet, wat eet die mense hier. Hierdie, sal dalk ´n paar vrae beantwoord.
In elkeen se houer (word daar nog Tupperware verkoop?) sal daar mandioka (die stapelvoedsel, ook bekend as kassawe) wees. Gekook, of gebraai, soos slap tjips, fyn gekerf, met ´n hardgekookte eier, ook fyn, daarin gemeng. Gewild, die hardgekookte eier. Empanadas, vleispasteitjies, halfmaanvormig, hardgekookte eier ook daarin en die enigste nie-tuisgemaak, hierdie oggend, is die klompie Weenseworsies en die paar broodjies. Dan milanesa, soortgelyk aan wienerschnitzel, met oorsprong uit Milaan, dun gekapte vleis, hoender of vis, in krummels gerol en weereens in olie gebak. Pasop net, daardie is vis milanesa, én daar is nog grate in. Tortillas, dit is nou enigiets, gister se reste, slaai, of wat ookal, gemeng met deeg en ook, in olie gebak. Dit is ´n baie eetbare voedsel, sodat niks hoef verlore te gaan nie. Ek wonder wat is die per kapita verbruik van kookolie in die wêreld?
Geen tee of koffie, met die ete nie. Alles, net so droog. Dít is dalk die nut van die kookolie. Om die waarheid te sê, tee, dit is nou Ceylontee, soos ons dit ken, se verbruik is omtrent zero. Dalk iets soos kamilletee, maar dan net vir die medisinale eienskappe, wat dit het. Soms, maar net soms, koeldrank of sap met die ete. Teetyd, die tradisionele tereré.
´n Goedige gespot, oor die, hulle, huisvrouens se kookvermoë. As ek hulle so gadeslaan, besef ek dat daar min, gekerm en gekla of gemurmureer word. Dalk tog wel oor die hitte, maar dit is ´n standaard tema, soos maar in enige bevolking en omgewing, die weer. Dan wonder ek, het daardie, onlangse, wêreldwye opname, wat bevind het, dat die Paraguane van die gelukkigste volke op hierdie aarde is, tog nie dalk ´n punt beet gehad nie.
20 thoughts on “Ontbyt”
September 27, 2015 om 5:20 nm
Die vark ding is ook vir my nuut. Is die beeste nou uit die mode?
Oktober 3, 2015 om 9:33 vm
Eintlik drink die Paraguane, baie min koffie. Die beeste het ek mos al amper 4 jaar gelede verkoop en die grond verhuur aan die bure, wat die meeste onder skuikerriet gesit het. Ek is dus ook eintlik ´n pensioenaris, soos ander mense. Dané het toe met die varkboerdery begin, so ongeveer ´n jaar gelede. Saam met haar werk, is sy baie besig, maar dit doen haar goed.
Oktober 3, 2015 om 5:27 nm
Ek het gedink jy sal dalk weer lus kry vir so boerderytjie
Oktober 4, 2015 om 5:59 vm
Nee, wat dit is lekker om my nie oor iets te bekommer nie. Die varkboerdery is in elk geval begin, sonder enige advies van my kant af, bloot omdat ek nooit geken is in die saak nie.
Oktober 4, 2015 om 5:18 nm
Grinnik… siestog … klink my die ego is maar broos? Dis maar lyk my hoe kinders doen Hier waar ek bly kom ek dit daagliks agter.
Oktober 11, 2015 om 10:27 vm
Ham, ego! Daar is mos maniere hoe dinge gedoen moet word. Hoe kry ek my argiewe, op dieselfde blad, asseblief?
Oktober 11, 2015 om 5:46 nm
Kyk heel links onder ‘my blog posts’ of dalk is hulle in jy sykolom op jou blog?
September 28, 2015 om 4:52 vm
Dit lyk sommer heel gesellig!
Oktober 3, 2015 om 9:35 vm
Hulle etes, is eintlik gesellig en gaan gepaard met ´n groot gesels.
September 28, 2015 om 5:40 vm
Dankie, eintlik ´n vaal onderwerp.
September 28, 2015 om 5:14 nm
Ek sal nie hulle olie kosse kan eet nie, maar verder klink alles lekker. Dankie vir die interessante skrywe.
Oktober 3, 2015 om 9:37 vm
Ja, as jy ´n ete by hulle agter die blad het, is jou olievlak weer op standaard. Dankie vir die inloer.
September 29, 2015 om 8:31 vm
Lekerrr … en oulik afgeneem.
Oktober 3, 2015 om 9:38 vm
September 30, 2015 om 7:45 vm
Dit lyk tog te lekker! 🙂
Ja, mens kan nogal lekker saam eeet.
Oktober 3, 2015 om 5:21 nm
Die pos het ek sommer baie geniet! 😉
Oktober 4, 2015 om 6:00 vm
Welkom en dankie vir die inloer.